POPRAD. Koledy sa spoločne znovu spievali aj v Poprade.
Kým vlani rozozvučali obchodné centrum, tento rok sa presunuli do adventného mestečka na Námestie sv. Egídia.
O príjemnú vianočnú atmosféru sa postaral Detský folklórny súbor Lentička.
Deti predspievali aj koledy, ktoré s nimi nôtili aj Popradčania a návštevníci podtatranského mesta a zároveň pridali aj niekoľko vianočných vinšovačiek.
Postarali sa o príjemnú vianočnú atmosféru.
Poprad tak opäť nechýbal medzi desiatkami miest z celého Slovenska -a tiež Česka - kde sa v rovnakom čase spievali rovnaké koledy.